Ericu950/Stoicheia-meter-silver huggingface dataset:
ὁ δ αὐτός φησιν αὐτὸν καὶ Πλάτωνι τριακοντούτην συστῆναι , διαπίπτων ·
βεβίωκε γὰρ τρία μὲν πρὸς τοῖς ἑξήκοντα , Πλάτωνι δὲ ἑπτακαιδεκέτης συνέστη .
ὁ δὲ ὕμνος ἔχει τοῦτον τὸν τρόπον ·
ἀρετά , πολύμοχθε γένει βροτείῳ , θήραμα κάλλιστον βίῳ , σᾶς πέρι , παρθένε , μορφᾶς καὶ θανεῖν ζαλωτὸς ἐν Ἑλλάδι πότμος καὶ πόνους τλῆναι μαλεροὺς ἀκάμαντας 0 ·
τοῖον ἐπὶ φρένα βάλλεις κάρτος ἀθάνατον χρυσοῦ τε κρεῖσσον καὶ γονέων μαλακαυγήτοιό θ ὕπνου .
σεῦ δ ἕνεχ οὑκ Διὸς Ἡρακλέης Λήδας τε κοῦροι πόλλ ἀνέτλασαν ἔργοις σὰν ἀγρεύοντες δύναμιν .
σοῖς δὲ πόθοις Ἀχιλεὺς Αἴας τ Ἀΐδαο δόμους ἦλθον ·
σᾶς δ ἕνεκεν φιλίου μορφᾶς καὶ Ἀταρνέος ἔντροφος ἀελίου χήρωσεν αὐγάς .
τοιγὰρ ἀοίδιμος ἔργοις , ἀθάνατόν τε μιν αὐξήσουσι Μοῦσαι Μναμοσύνας θύγατρες , Διὸς ξενίου σέβας αὔξουσαι φιλίας τε γέρας βεβαίου 0 .
ἔστι δ οὖν καὶ εἰς τοῦτον ἡμῶν οὕτως ἔχον ·
Εὐρυμέδων ποτ ἔμελλεν Ἀριστοτέλην ἀσεβείας γράψασθαι Δηοῦς μύστιδος ὢν πρόπολος , ἀλλὰ πιὼν ἀκόνιτον ὑπέκφυγε ·
τοῦτ ἀκονιτὶ ἦν ἄρα νικῆσαι συκοφάσεις ἀδίκους .
τοῦτον πρῶτον Φαβωρῖνος ἐν Παντοδαπῇ ἱστορίᾳ λόγον δικανικὸν ὑπὲρ ἑαυτοῦ συγγράψαι φησὶν ἐπ αὐτῇ ταύτῃ τῇ δίκῃ καὶ λέγειν ὡς Ἀθήνησιν ὄγχνη ἐπ ὄγχνῃ γηράσκει , σῦκον δ ἐπὶ σύκῳ 0 .
φησὶ δ Ἀπολλόδωρος ἐν Χρονικοῖς γεννηθῆναι μὲν αὐτὸν τῷ πρώτῳ ἔτει τῆς ἐνάτης καὶ ἐνενηκοστῆς Ὀλυμπιάδος , παραβαλεῖν δὲ Πλάτωνι καὶ διατρῖψαι παρ αὐτῷ εἴκοσιν ἔτη , ἑπτακαιδεκέτην συστάντα ·
καὶ εἴς τε Μυτιλήνην ἐλθεῖν ἐπ ἄρχοντος Εὐβούλου τῷ τετάρτῳ ἔτει τῆς ὀγδόης καὶ ἑκατοστῆς Ὀλυμπιάδος 0 .
πλάτωνος δὲ τελευτήσαντος τῷ πρώτῳ ἔτει ἐπὶ Θεοφίλου , πρὸς Ἑρμίαν ἀπᾶραι καὶ μεῖναι ἔτη τρία 0 ·
ἐπὶ Πυθοδότου δ ἐλθεῖν πρὸς Φίλιππον τῷ δευτέρῳ ἔτει τῆς ἐνάτης καὶ ἑκατοστῆς Ὀλυμπιάδος , Ἀλεξάνδρου πεντεκαίδεκα ἔτη ἤδη γεγονότος 0 .
εἰς δ Ἀθήνας ἀφικέσθαι τῷ δευτέρῳ ἔτει τῆς ἑνδεκάτης καὶ ἑκατοστῆς Ὀλυμπιάδος καὶ ἐν Λυκείῳ σχολάσαι ἔτη τρία πρὸς τοῖς δέκα , εἶτ ἀπᾶραι εἰς Χαλκίδα τῷ τρίτῳ ἔτει τῆς τετάρτης καὶ δεκάτης καὶ ἑκατοστῆς Ὀλυμπιάδος , καὶ τελευτῆσαι ἐτῶν τριῶν που καὶ ἑξήκοντα νόσῳ , ὅτε καὶ Δημοσθένην καταστρέψαι ἐν Καλαυρείᾳ , ἐπὶ Φιλοκλέους 0 .
λέγεται δὲ διὰ τὴν Καλλισθένους πρὸς Ἀλέξανδρον σύστασιν προσκροῦσαι τῷ βασιλεῖ ·
κ ἀκεῖνον ἐπὶ τῷ τοῦτον λυπῆσαι Ἀναξιμένην μὲν αὐξῆσαι , πέμψαι δὲ καὶ Ξενοκράτει δῶρα 0 .
ἀπέσκωψε δ εἰς αὐτὸν ἐπίγραμμα καὶ Θεόκριτος ὁ Χῖος , οὑτωσὶ ποιήσας , ὥς φησιν Ἀμβρύων ἐν τῷ Περὶ Θεοκρίτου ·
ἑρμίου εὐνούχου ἠδ Εὐβούλου ἅμα δούλου σῆμα κενὸν κενόφρων τεῦξεν Ἀριστοτέλης , 〈 ὃς διὰ τὴν ἀκρατῆ γαστρὸς φύσιν εἵλετο ναίειν , ἀντ Ἀκαδημείας , Βορβόρου ἐν προχοαῖσ 〉 .
ἀλλὰ καὶ Τίμων αὐτοῦ καθήψατο εἰπών ·
οὐ δ ἄρ Ἀριστοτέλους εἰκαιοσύνης ἀλεγεινῆς .
καὶ οὗτος μὲν ὁ βίος τοῦ φιλοσόφου 0 .
ἡμεῖς δὲ καὶ διαθήκαις αὐτοῦ περιετύχομεν , οὕτω πως ἐχούσαις ·
“ Ἔσται μὲν εὖ ·
ἐὰν δέ τι συμβαίνῃ , τάδε διέθετο Ἀριστοτέλης ·
ἐπίτροπον μὲν εἶναι πάντων καὶ διὰ παντὸς Ἀντίπατρον 0 ·
ἕως δ ἂν Νικάνωρ καταλάβῃ , ἐπιμελεῖσθαι Ἀριστομένην , Τίμαρχον , Ἵππαρχον , Διοτέλην , Θεόφραστον , ἐὰν βούληται καὶ ἐνδέχηται αὐτῷ , τῶν τε παιδίων καὶ Ἑρπυλλίδος καὶ τῶν καταλελειμμένων .
καὶ ὅταν ὥρα ᾖ τῇ παιδί , ἐκδίδοσθαι αὐτὴν Νικάνορι 0 ·
ἐὰν δὲ τῇ παιδὶ συμβῇ τι  ὃ μὴ γένοιτο οὐ δὲ ἔσται  πρὸ τοῦ γήμασθαι ἢ ἐπειδὰν γήμηται , μήπω παιδίων ὄντων , Νικάνωρ κύριος ἔστω καὶ περὶ τοῦ παιδίου καὶ περὶ τῶν ἄλλων διοικεῖν ἀξίως καὶ αὑτοῦ καὶ ἡμῶν .
ἐπιμελείσθω δὲ Νικάνωρ καὶ τῆς παιδὸς καὶ τοῦ παιδὸς Νικομάχου , ὅπως ἂν ἀξιοῖ τὰ περὶ αὐτῶν , ὡς καὶ πατὴρ ὢν καὶ ἀδελφός .
ἐὰν δέ τι πρότερον συμβῇ Νικάνορι  ὃ μὴ γένοιτο  ἢ πρὸ τοῦ λαβεῖν τὴν παῖδα ἢ ἐπειδὰν λάβῃ , μήπω παιδίων ὄντων , ἐὰν μέν τι ἐκεῖνος τάξῃ , ταῦτα κύρια ἔστω ·
ἐὰν δὲ βούληται Θεόφραστος εἶναι μετὰ τῆς παιδός , καθάπερ πρὸς Νικάνορα 0 ·
εἰ δὲ μή , τοὺς ἐπιτρόπους βουλευομένους μετ Ἀντιπάτρου καὶ περὶ τῆς παιδὸς καὶ περὶ τοῦ παιδίου διοικεῖν ὅπως ἂν αὐτοῖς δοκῇ ἄριστα εἶναι 0 1 .
ἐπιμελεῖσθαι δὲ τοὺς ἐπιτρόπους καὶ Νικάνορα μνησθέντας ἐμοῦ καὶ Ἑρπυλλίδος , ὅτι σπουδαία περὶ ἐμὲ ἐγένετο , τῶν τε ἄλλων καὶ ἐὰν βούληται ἄνδρα λαμβάνειν , ὅπως μὴ ἀναξίῳ ἡμῶν δοθῇ .
δοῦναι δ αὐτῇ πρὸς τοῖς πρότερον δεδομένοις καὶ ἀργυρίου τάλαντον ἐκ τῶν καταλελειμμένων καὶ θεραπαίνας τρεῖς , 〈 ἃσ 〉 ἂν βούληται , καὶ τὴν παιδίσκην ἣν ἔχει καὶ παῖδα τὸν Πυρραῖον 0 ·
καὶ ἐὰν μὲν ἐν Χαλκίδι βούληται οἰκεῖν , τὸν ξενῶνα τὸν πρὸς τῷ κήπῳ 0 ·
ἐὰν δὲ ἐν Σταγείροις , τὴν πατρῴαν οἰκίαν 0 1 .
ὁποτέραν δ ἂν τούτων βούληται , κατασκευάσαι τοὺς ἐπιτρόπους σκεύεσιν οἷς ἂν δοκῇ κ ἀκείνοις καλῶς ἔχειν καὶ Ἑρπυλλίδι ἱκανῶς 0 .
ἐπιμελείσθω δὲ Νικάνωρ καὶ Μύρμηκος τοῦ παιδίου , ὅπως ἂν ἀξίως ἡμῶν τοῖς ἰδίοις ἐπικομισθῇ σὺν τοῖς ὑπάρχουσιν ἃ εἰλήφαμεν αὐτοῦ .
εἶναι δὲ καὶ Ἀμβρακίδα ἐλευθέραν καὶ δοῦναι αὐτῇ , ὅταν ἡ παῖς ἐκδοθῇ , πεντακοσίας δραχμὰς καὶ τὴν παιδίσκην ἣν ἔχει .
δοῦναι δὲ καὶ Θαλῇ πρὸς τῇ παιδίσκῃ ἣν ἔχει , τῇ ὠνηθείσῃ , χιλίας δραχμὰς καὶ παιδίσκην ·
καὶ Σίμωνι χωρὶς τοῦ πρότερον ἀργυρίου αὐτῷ 〈 δοθέντοσ 〉 εἰς παῖδ ἄλλον , ἢ παῖδα πρίασθαι ἢ ἀργύριον ἐπιδοῦναι 0 .
τύχωνα δ ἐλεύθερον εἶναι , ὅταν ἡ παῖς ἐκδοθῇ , καὶ Φίλωνα καὶ Ὀλύμπιον καὶ τὸ παιδίον αὐτοῦ 0 .
μὴ πωλεῖν δὲ τῶν παίδων μηδένα τῶν ἐμὲ θεραπευόντων , ἀλλὰ χρῆσθαι αὐτοῖς ·
ὅταν δ ἐν ἡλικίᾳ γένωνται , ἐλευθέρους ἀφεῖναι κατ ἀξίαν 0 .
ἐπιμελεῖσθαι δὲ καὶ τῶν ἐκδεδομένων εἰκόνων παρὰ Γρυλλίωνα , ὅπως ἐπιτελεσθεῖσαι ἀνατεθῶσιν , ἥ τε Νικάνορος καὶ ἡ Προξένου , ἣν διενοούμην ἐκδοῦναι , καὶ ἡ τῆς μητρὸς τῆς Νικάνορος 0 ·
καὶ τὴν Ἀριμνήστου τὴν πεποιημένην ἀναθεῖναι , ὅπως μνημεῖον αὐτοῦ ᾖ , ἐπειδὴ ἄπαις ἐτελεύτησε ·
καὶ 〈 τὴν 〉 τῆς μητρὸς τῆς ἡμετέρας τῇ Δήμητρι ἀναθεῖναι εἰς Νεμέαν ἢ ὅπου ἂν δοκῇ 0 .
ὅπου δ ἂν ποιῶνται τὴν ταφήν , ἐνταῦθα καὶ τὰ Πυθιάδος ὀστᾶ ἀνελόντας θεῖναι , ὥσπερ αὐτὴ προσέταξεν 0 ·
ἀναθεῖναι δὲ καὶ Νικάνορα σωθέντα , ἣν εὐχὴν ὑπὲρ αὐτοῦ ηὐξάμην , ζῷα λίθινα τετραπήχη Διὶ σωτῆρι καὶ Ἀθηνᾷ σωτείρᾳ ἐν Σταγείροις 0 .
τοῦτον ἴσχουσιν αὐτῷ αἱ διαθῆκαι τὸν τρόπον .
λέγεται δὲ καὶ λοπάδας αὐτοῦ πλείστας εὑρῆσθαι ·
καὶ Λύκωνα λέγειν ὡς ἐν πυέλῳ θερμοῦ ἐλαίου λούοιτο καὶ τ οὔλαιον διαπωλοῖτο 0 .
ἔνιοι δὲ καὶ ἀσκίον θερμοῦ ἐλαίου ἐπιτιθέναι αὐτὸν τῷ στομάχῳ φασί ·
καὶ ὁπότε κοιμῷτο , σφαῖραν χαλκῆν βάλλεσθαι αὐτῷ εἰς τὴν χεῖρα λεκάνης ὑποκειμένης , ἵν ἐκπεσούσης τῆς σφαίρας εἰς τὴν λεκάνην ὑπὸ τοῦ ψόφου ἐξέγροιτο 0 .
ἀναφέρεται δ εἰς αὐτὸν καὶ ἀποφθέγματα κάλλιστα ταυτί .
ἐρωτηθεὶς τί περιγίνεται κέρδος τοῖς ψευδομένοις , ὅταν , ἔφη , λέγωσιν ἀληθῆ , μὴ πιστεύεσθαι .
ὀνειδιζόμενός ποτε ὅτι πονηρῷ ἀνθρώπῳ ἐλεημοσύνην ἔδωκεν , οὐ τὸν τρόπον , εἶπεν , ἀλλὰ τὸν ἄνθρωπον ἠλέησα .
συνεχὲς εἰώθει λέγειν πρός τε τοὺς φίλους καὶ τοὺς φοιτῶντας αὐτῷ , ἔνθα ἂν καὶ ὅπου διατρίβων ἔτυχεν , ὡς ἡ μὲν ὅρασις ἀπὸ τοῦ περιέχοντος  ἀέρος  λαμβάνει τὸ φῶς , ἡ δὲ ψυχὴ ἀπὸ τῶν μαθημάτων 0 .
πολλάκις δὲ καὶ ἀποτεινόμενος τοὺς Ἀθηναίους ἔφασκεν εὑρηκέναι πυροὺς καὶ νόμους ·
ἀλλὰ πυροῖς μὲν χρῆσθαι , νόμοις δὲ μή 0 .
τῆς παιδείας ἔφη τὰς μὲν ῥίζας εἶναι πικράς , τὸν δὲ καρπὸν γλυκύν 0 .
ἐρωτηθεὶς τί γηράσκει ταχύ , χάρις , ἔφη .
ἐρωτηθεὶς τί ἐστιν ἐλπίς , ἐγρηγορότος , εἶπεν , ἐνύπνιον 0 .
διογένους ἰσχάδ αὐτῷ διδόντος νοήσας ὅτι , εἰ μὴ λάβοι , χρείαν εἴη μεμελετηκώς , λαβὼν ἔφη Διογένην μετὰ τῆς χρείας καὶ τὴν ἰσχάδα ἀπολωλεκέναι ·
πάλιν τε διδόντος λαβὼν καὶ μετεωρίσας ὡς τὰ παιδία εἰπών τε μέγας Διογένης , ἀπέδωκεν αὐτῷ 0 .
τριῶν ἔφη δεῖν παιδείᾳ , φύσεως , μαθήσεως , ἀσκήσεως .
ἀκούσας ὑπό τινος λοιδορεῖσθαι , ἀπόντα με , ἔφη , καὶ μαστιγούτω .
τὸ κάλλος παντὸς ἔλεγεν ἐπιστολίου συστατικώτερον .
οἱ δὲ οὕτω μὲν Διογένην φασὶν ὁρίσασθαι , αὐτὸν δὲ θεοῦ δῶρον εἰπεῖν εὐμορφίαν ·
σωκράτην δὲ ὀλιγοχρόνιον τυραννίδα 0 ·
πλάτωνα προτέρημα φύσεως 0 ·
θεόφραστον σιωπῶσαν ἀπάτην ·
θεόκριτον ἐλεφαντίνην ζημίαν 0 ·
καρνεάδην ἀδορυφόρητον βασιλείαν 0 .
ἐρωτηθεὶς τίνι διαφέρουσιν οἱ πεπαιδευμένοι τῶν ἀπαιδεύτων , ὅσῳ , εἶπεν , οἱ ζῶντες τῶν τεθνεώτων 0 .
τὴν παιδείαν ἔλεγεν ἐν μὲν ταῖς εὐτυχίαις εἶναι κόσμον , ἐν δὲ ταῖς ἀτυχίαις καταφυγήν 0 .
τῶν γονέων τοὺς παιδεύσαντας ἐντιμοτέρους εἶναι τῶν μόνον γεννησάντων 0 ·
τοὺς μὲν γὰρ τὸ ζῆν , τοὺς δὲ τὸ καλῶς ζῆν παρασχέσθαι 0 1 .
πρὸς τὸν καυχώμενον ὡς ἀπὸ μεγάλης πόλεως εἴη , οὐ τοῦτο , ἔφη , δεῖ σκοπεῖν , ἀλλ ὅστις μεγάλης πατρίδος ἄξιός ἐστιν .
ἐρωτηθεὶς τί ἐστι φίλος , ἔφη , μία ψυχὴ δύο σώμασιν ἐνοικοῦσα .
τῶν ἀνθρώπων ἔλεγε τοὺς μὲν οὕτω φείδεσθαι ὡς ἀεὶ ζησομένους , τοὺς δὲ οὕτως ἀναλίσκειν ὡς αὐτίκα τεθνηξομένους .
πρὸς τὸν πυθόμενον διὰ τί τοῖς καλοῖς πολὺν χρόνον ὁμιλοῦμεν , τυφλοῦ , ἔφη , τὸ ἐρώτημα 0 .
ἐρωτηθεὶς τί ποτ αὐτῷ περιγέγονεν ἐκ φιλοσοφίας , ἔφη , τὸ ἀνεπιτάκτως ποιεῖν ἅ τινες διὰ τὸν ἀπὸ τῶν νόμων φόβον ποιοῦσιν .
ἐρωτηθεὶς πῶς ἂν προκόπτοιεν οἱ μαθηταί , ἔφη , ἐὰν τοὺς προέχοντας διώκοντες τοὺς ὑστεροῦντας μὴ ἀναμένωσι .
πρὸς τὸν εἰπόντα ἀδολέσχην , ἐπειδὴ αὐτοῦ πολλὰ κατήντλησε , μήτι σου κατεφλυάρησα ;
μὰ Δί , εἶπεν ·
οὐ γάρ σοι προσεῖχον .
πρὸς τὸν αἰτιασάμενον ὡς εἴη μὴ ἀγαθῷ ἔρανον δεδωκώς  φέρεται γὰρ καὶ οὕτως  οὐ τῷ ἀνθρώπῳ , φησίν , ἔδωκα , ἀλλὰ τῷ ἀνθρωπίνῳ .
ἐρωτηθεὶς πῶς ἂν τοῖς φίλοις προσφεροίμεθα , ἔφη , ὡς ἂν εὐξαίμεθα αὐτοὺς ἡμῖν προσφέρεσθαι .
τὴν δικαιοσύνην ἔφη ἀρετὴν ψυχῆς διανεμητικὴν τοῦ κατ ἀξίαν .
κάλλιστον ἐφόδιον τῷ γήρᾳ τὴν παιδείαν ἔλεγε .
φησὶ δὲ Φαβωρῖνος ἐν τῷ δευτέρῳ τῶν Ἀπομνημονευμάτων ὡς ἑκάστοτε λέγοι , ᾧ φίλοι , οὐδεὶς φίλοσ ·
ἀλλὰ καὶ ἐν τῷ ἑβδόμῳ τῶν Ἠθικῶν ἐστι .
συνέγραψε δὲ πάμπλειστα βιβλία , ἅπερ ἀκόλουθον ἡγησάμην ὑπογράψαι διὰ τὴν περὶ πάντας λόγους τ ἀνδρὸς ἀρετήν ·
περὶ δικαιοσύνης α ′ β ′ γ ′ δ ′ 0 .
περὶ ποιητῶν α ′ β ′ γ ′ 0 .
περὶ φιλοσοφίας α ′ β ′ γ ′ 0 .
περὶ πολιτικοῦ α ′ β ′ 0 .
περὶ ῥητορικῆς ἢ Γρῦλος α ′ 0 .
νήρινθος α ′ 0 .
σοφιστὴς α ′ 0 .
μενέξενος α ′ 0 .
ἐρωτικὸς α ′ 0 .
συμπόσιον α ′ .
προτρεπτικὸς α ′ 0 .
περὶ εὐχῆς α ′ 0 .
περὶ εὐγενείας α ′ 0 .
ἀλέξανδρος ἢ ὑπὲρ ἀποίκων α ′ .
περὶ βασιλείας α ′ 0 .
περὶ παιδείας α ′ 0 .
περὶ τ ἀγαθοῦ α ′ β ′ γ ′ 0 .
τὰ ἐκ τῶν νόμων Πλάτωνος α ′ β ′ γ ′ 0 .
τὰ ἐκ τῆς πολιτείας α ′ β ′ 0 .
περὶ οἰκονομίας α ′ .
περὶ τοῦ πάσχειν ἢ πεπονθέναι α ′ 0 .
περὶ ἐπιστημῶν α ′ 0 .
περὶ ἐριστικῶν α ′ β ′ 0 .
λύσεις ἐριστικαὶ δ ′ 0 .
διαιρέσεις σοφιστικαὶ δ ′ 0 .
περὶ ἐναντίων α ′ 0 .
περὶ εἰδῶν καὶ γενῶν α ′ 0 .
περὶ ἰδίων α ′ 0 .
Ύπομνήματα ἐπιχειρηματικὰ γ ′ 0 .
προτάσεις περὶ ἀρετῆς α ′ β ′ 0 .
ἐνστάσεις α ′ .
περὶ τῶν ποσαχῶς λεγομένων ἢ κατὰ πρόσθεσιν α ′ 0 .
περὶ παθῶν 〈 ἢ περὶ 〉 ὀργῆς α ′ 0 .
ἠθικῶν α ′ β ′ γ ′ δ ′ ε ′ 0 .
περὶ στοιχείων α ′ β ′ γ ′ 0 .
περὶ ἀρχῆς α ′ 0 .
διαιρέσεις ιζ .
διαιρετικὸν α ′ 0 .
〈 Περὶ 〉 ἐρωτήσεως καὶ ἀποκρίσεως α ′ β ′ 0 .
περὶ κινήσεως α ′ 0 .
προτάσεις α ′ .
προτάσεις ἐριστικαὶ α ′ 0 .
συλλογισμοὶ α ′ .
προτέρων ἀναλυτικῶν α ′ β ′ γ ′ δ ′ ε ′ σ ′ ζ ′ η ′ 0 .
ἀναλυτικῶν ὑστέρων μεγάλων α ′ β ′ Περὶ προβλημάτων α ′ 0 .
μεθοδικὰ α ′ β ′ γ ′ δ ′ ε ′ σ ′ ζ ′ η ′ 0 .
περὶ τοῦ βελτίονος α ′ 0 .
περὶ τῆς ἰδέας α ′ 0 .
ὅροι πρὸ τῶν τοπικῶν α ′ β ′ γ ′ δ ′ ε ′ σ ′ ζ ′ 0 .
συλλογισμῶν α ′ β ′ 0 .
συλλογιστικὸν καὶ ὅροι α ′ 0 .
περὶ τοῦ αἱρετοῦ καὶ τοῦ συμβεβηκότος α ′ 0 .
τὰ πρὸ τῶν τόπων α ′ 0 .
τοπικῶν πρὸς τοὺς ὅρους α ′ β ′ 0 .
πάθη α ′ 0 .
μαθηματικὸν α ′ 0 .
ὁρισμοὶ ιγ .
ἐπιχειρημάτων α ′ β ′ 0 .
περὶ καλοῦ α ′ 0 .
θέσεις ἐπιχειρηματικαὶ κε .
θέσεις ἐρωτικαὶ δ ′ 0 .
θέσεις φιλικαὶ β ′ 0 .
θέσεις περὶ ψυχῆς α ′ 0 .
πολιτικὰ β ′ 0 .
πολιτικῆς ἀκροάσεως ὡς ἡ Θεοφράστου α ′ β ′ γ ′ δ ′ ε ′ σ ′ ζ ′ η ′ 0 1 .
περὶ δικαίων α ′ β ′ 0 .
τεχνῶν συναγωγὴ α ′ β ′ 0 .
τέχνης ῥητορικῆς α ′ β ′ 0 .
τέχνη α ′ .
Αλλης τεχνῶν συναγωγῆς α ′ β ′ 0 .
μεθοδικὸν α ′ 0 .
τέχνης τῆς Θεοδέκτου συναγωγὴ α ′ 0 .
πραγματεία τέχνης ποιητικῆς α ′ β ′ 0 .
ἐνθυμήματα ῥητορικὰ α ′ 0 .
περὶ μεγέθους α ′ .
ἐνθυμημάτων διαιρέσεις α ′ 0 .
περὶ λέξεως α ′ β ′ 0 .
περὶ συμβουλίας α ′ 0 .
συναγωγῆς α ′ β ′ 0 .
περὶ φύσεως α ′ β ′ γ ′ 0 .
φυσικὸν α ′ 0 .
περὶ τῆς Ἀρχυτείου φιλοσοφίας α ′ β ′ γ ′ 0 .
περὶ τῆς Σπευσίππου καὶ Ξενοκράτους α ′ 0 .
τὰ ἐκ τοῦ Τιμαίου καὶ τῶν Ἀρχυτείων α ′ 0 .
πρὸς τὰ Μελίσσου α ′ 0 .
πρὸς τὰ Ἀλκμαίωνος α ′ 0 .
πρὸς τοὺς Πυθαγορείους α ′ 0 .
πρὸς τὰ Γοργίου α ′ 0 .
πρὸς τὰ Ξενοφάνους α ′ 0 .
πρὸς τὰ Ζήνωνος α ′ 0 .
περὶ τῶν Πυθαγορείων α ′ 0 .
περὶ ζῴων α ′ β ′ γ ′ δ ′ ε ′ σ ′ ζ ′ η ′ θ ′ 0 .
ἀνατομῶν α ′ β ′ γ ′ δ ′ ε ′ σ ′ ζ ′ η ′ 0 .
ἐκλογὴ ἀνατομῶν α ′ 0 .
ὑπὲρ τῶν συνθέτων ζῴων α ′ 0 .
ὑπὲρ τῶν μυθολογουμένων ζῴων α ′ 0 .
ὑπὲρ τοῦ μὴ γεννᾶν α ′ 0 .
περὶ φυτῶν α ′ β ′ 0 .
φυσιογνωμονικὸν α ′ 0 .
ἰατρικὰ β ′ .
περὶ μονάδος α ′ 0 .
σημεῖα χειμώνων α ′ .
ἀστρονομικὸν α ′ 0 .
ὀπτικὸν α ′ 0 .
περὶ μουσικῆς α ′ 0 .
μνημονικὸν α ′ 0 .
ἀπορημάτων Ὁμηρικῶν α ′ β ′ γ ′ δ ′ ε ′ σ ′ 0 .
ποιητικὰ α ′ 0 .
φυσικῶν κατὰ στοιχεῖον λη 0 .
ἐπιτεθεαμένων προβλημάτων α ′ β ′ 0 .
ἐγκυκλίων α ′ β ′ 0 .
μηχανικὸν α ′ 0 .
προβλήματα ἐκ τῶν Δημοκρίτου β ′ 0 .
περὶ τῆς λίθου α ′ 0 .
παραβολαὶ α ′ .
ἄτακτα ιβ .
ἐξηγημένα κατὰ γένος ιδ .
δικαιώματα α ′ 0 .
ὀλυμπιονῖκαι α ′ 0 .
πυθιονῖκαι 〈 α .
περὶ 〉 μουσικῆς α ′ 0 .
πυθικὸς α ′ 0 .
πυθιονικῶν ἔλεγχος α ′ 0 .
νῖκαι Διονυσιακαὶ α ′ 0 .
περὶ τραγῳδιῶν α ′ 0 .
διδασκαλίαι α ′ 0 .
παροιμίαι α ′ 0 .
νόμοι συσσιτικοὶ α ′ 0 .
νόμων α ′ β ′ γ ′ δ ′ 0 .
κατηγοριῶν α ′ .
περὶ ἑρμηνείας α ′ .
πολιτεῖαι πόλεων δυοῖν δεούσαιν ρξ 〈 κοιναὶ 〉 καὶ ἴδιαι , δημοκρατικαί , ὀλιγαρχικαί , ἀριστοκρατικαὶ καὶ τυραννικαί 0 .
ἐπιστολαὶ πρὸς Φίλιππον 0 .
σηλυμβρίων ἐπιστολαί 0 .
πρὸς Ἀλέξανδρον ἐπιστολαὶ δ ′ 0 .
πρὸς Ἀντίπατρον θ ′ 0 .
πρὸς Μέντορα α ′ 0 .
πρὸς Ἀρίστωνα α ′ 0 .
πρὸς Ὀλυμπιάδα α ′ 0 .
πρὸς Ἡφαιστίωνα α ′ 0 .
πρὸς Θεμισταγόραν α ′ 0 .
πρὸς Φιλόξενον α ′ 0 .
πρὸς Δημόκριτον α ′ 0 .
ἔπη ὧν ἀρχή , Ἁγνὲ θεῶν πρέσβισθ ἑκατηβόλε 0 .
ἐλεγεῖα ὧν ἀρχή , Καλλιτέκνου μητρὸς θύγατερ 0 .
γίνονται αἱ πᾶσαι μυριάδες στίχων τέτταρες καὶ τετταράκοντα πρὸς τοῖς πεντακισχιλίοις καὶ διακοσίοις ἑβδομήκοντα .
καὶ τοσαῦτα μὲν αὐτῷ πεπραγμάτευται βιβλία .
βούλεται δὲ ἐν αὐτοῖς τάδε ·
διττὸν εἶναι τὸν κατὰ φιλοσοφίαν λόγον , τὸν μὲν πρακτικόν , τὸν δὲ θεωρητικόν 0 1 ·
καὶ τοῦ πρακτικοῦ τόν τε ἠθικὸν καὶ πολιτικόν , οὗ τά τε περὶ πόλιν καὶ τὰ περὶ οἶκον ὑπογεγράφθαι 0 ·
τοῦ δὲ θεωρητικοῦ τόν τε φυσικὸν καὶ λογικόν , οὗ τὸ λογικὸν οὐχ ὁλομερῶς , ἀλλ ὡς ὄργανον προσηκριβωμένον 0 1 2 .
καὶ τούτου διττοὺς ὑποθέμενος σκοποὺς τό τε πιθανὸν καὶ τὸ ἀληθὲς διεσάφησε .
δύο δὲ πρὸς ἑκάτερον δυνάμεσιν ἐχρήσατο , διαλεκτικῇ μὲν καὶ ῥητορικῇ πρὸς τὸ πιθανόν , ἀναλυτικῇ δὲ καὶ φιλοσοφίᾳ πρὸς τὸ ἀληθές 0 1 ·
οὐδὲν ὑπολειπόμενος οὔ τε τῶν πρὸς εὕρεσιν , οὔ τε τῶν πρὸς κρίσιν , οὔ τε μὴν τῶν πρὸς χρῆσιν 0 .
πρὸς μὲν οὖν τὴν εὕρεσιν τά τε Τοπικὰ καὶ Μεθοδικὰ παρέδωκε προτάσεων πλῆθος , ἐξ ὧν πρὸς τὰ προβλήματα πιθανῶν ἐπιχειρημάτων οἷόν τε εὐπορεῖν 0 ·
πρὸς δὲ τὴν κρίσιν τὰ Ἀναλυτικὰ πρότερα καὶ ὕστερα 0 .
διὰ μὲν οὖν τῶν προτέρων τὰ λήμματα κρίνεται , διὰ δὲ τῶν ὑστέρων ἡ συναγωγὴ ἐξετάζεται .
πρὸς δὲ τὴν χρῆσιν τά τε ἀγωνιστικὰ καὶ τὰ περὶ ἐρωτήσεως  ἐριστικά τε  καὶ σοφιστικῶν ἐλέγχων τε καὶ συλλογισμῶν καὶ τῶν ὁμοίων τούτοις 0 .
κριτήριον δὲ τῆς ἀληθείας τῶν μὲν κατὰ φαντασίαν ἐνεργημάτων τὴν αἴσθησιν ἀπεφήνατο ·
τῶν δὲ ἠθικῶν , τῶν περὶ πόλιν καὶ περὶ οἶκον καὶ περὶ νόμους τὸν νοῦν 0 .
τέλος δὲ ἓν ἐξέθετο χρῆσιν ἀρετῆς ἐν βίῳ τελείῳ .
ἔφη δὲ καὶ τὴν εὐδαιμονίαν συμπλήρωμα ἐκ τριῶν ἀγαθῶν εἶναι ·
τῶν περὶ ψυχήν , ἃ δὴ καὶ πρῶτα τῇ δυνάμει καλεῖ 0 ·
ἐκ δευτέρων δὲ τῶν περὶ σῶμα , ὑγιείας καὶ ἰσχύος καὶ κάλλους καὶ τῶν παραπλησίων 0 ·
ἐκ τρίτων δὲ τῶν ἐκτός , πλούτου καὶ εὐγενείας καὶ δόξης καὶ τῶν ὁμοίων 0 .
τήν τε ἀρετὴν μὴ εἶναι αὐτάρκη πρὸς εὐδαιμονίαν 0 ·
προσδεῖσθαι γὰρ τῶν τε περὶ σῶμα καὶ τῶν ἐκτὸς ἀγαθῶν , ὡς κακοδαιμονήσοντος τοῦ σοφοῦ , κ ἂν ἐν πόνοις ᾖ κ ἂν ἐν πενίᾳ καὶ τοῖς ὁμοίοις .
τὴν μέντοι κακίαν αὐτάρκη πρὸς κακοδαιμονίαν , κ ἂν ὅτι μάλιστα παρῇ αὐτῇ τὰ ἐκτὸς ἀγαθὰ καὶ τὰ περὶ σῶμα 0 .
τάς τ ἀρετὰς ἔφη μὴ ἀντακολουθεῖν ·
ἐνδέχεσθαι γὰρ φρόνιμόν τινα καὶ ὁμοίως δίκαιον ὄντα ἀκόλαστον καὶ ἀκρατῆ εἶναι 0 .
ἔφη δὲ τὸν σοφὸν ἀπαθῆ μὲν μὴ εἶναι , μετριοπαθῆ δέ .
τήν τε φιλίαν ὡρίζετο ἰσότητα εὐνοίας ἀντιστρόφου ·
ταύτης δὲ τὴν μὲν εἶναι συγγενικήν , τὴν δὲ ἐρωτικήν , τὴν δὲ ξενικήν 0 1 2 .
εἶναι δὲ καὶ τὸν ἔρωτα μὴ μόνον συνουσίας , ἀλλὰ καὶ φιλοσοφίας .
καὶ ἐρασθήσεσθαι δὲ τὸν σοφὸν καὶ πολιτεύσεσθαι , γαμήσειν τε μὴν καὶ βασιλεῖ συμβιώσεσθαι .
βίων τε τριῶν ὄντων , θεωρητικοῦ , πρακτικοῦ , ἡδονικοῦ , τὸν θεωρητικὸν προέκρινεν .
εὔχρηστα δὲ καὶ τὰ ἐγκύκλια μαθήματα πρὸς ἀρετῆς ἀνάληψιν 0 .
ἔν τε τοῖς φυσικοῖς αἰτιολογικώτατος πάντων ἐγένετο μάλιστα , ὥστε καὶ περὶ τῶν ἐλαχίστων τὰς αἰτίας ἀποδιδόναι ·
διόπερ καὶ οὐκ ὀλίγα βιβλία συνέγραψε φυσικῶν ὑπομνημάτων .
τὸν δὲ θεὸν ἀσώματον ἀπέφαινε , καθὰ καὶ ὁ Πλάτων 0 .
διατείνειν δὲ αὐτοῦ τὴν πρόνοιαν μέχρι τῶν οὐρανίων καὶ εἶναι ἀκίνητον αὐτόν ·
τὰ δ ἐπίγεια κατὰ τὴν πρὸς ταῦτα συμπάθειαν οἰκονομεῖσθαι 0 .
εἶναι δὲ παρὰ τὰ τέτταρα στοιχεῖα καὶ ἄλλο πέμπτον , ἐξ οὗ τὰ αἰθέρια συνεστάναι .
ἀλλοίαν δ αὐτοῦ τὴν κίνησιν εἶναι ·
κυκλοφορητικὴν γάρ 0 .
καὶ τὴν ψυχὴν δὲ ἀσώματον , ἐντελέχειαν οὖσαν τὴν πρώτην σώματος  γὰρ  φυσικοῦ καὶ ὀργανικοῦ δυνάμει ζωὴν ἔχοντος 0 .
λέγει δ ἐντελέχειαν , ἧς ἐστιν εἶδός τι ἀσώματον ·
διττὴ δ ἐστὶν αὕτη κατ αὐτόν .
ἡ μὲν κατὰ δύναμιν , ὡς ἐν τῷ κηρῷ ὁ Ἑρμῆς ἐπιτηδειότητα ἔχοντι ἐπιδέξασθαι τοὺς χαρακτῆρας , καὶ ὁ ἐν τῷ χαλκῷ ἀνδριάς 0 1 ·
καθ ἕξιν δὲ λέγεται ἐντελέχεια ἡ τοῦ συντετελεσμένου Ἑρμοῦ ἢ ἀνδριάντος .
σώματος δὲ φυσικοῦ , ἐπεὶ τῶν σωμάτων τὰ μέν ἐστι χειρόκμητα , ὡς τὰ ὑπὸ τεχνιτῶν γινόμενα , οἷον πύργος , πλοῖον 0 1 ·
τὰ δὲ ὑπὸ φύσεως , ὡς φυτὰ καὶ τὰ τῶν ζῴων 0 1 .
ὀργανικοῦ δὲ εἶπε , τουτέστι πρός τι κατεσκευασμένου , ὡς ἡ ὅρασις πρὸς τὸ ὁρᾶν καὶ ἡ ἀκοὴ πρὸς τὸ ἀκούειν 0 1 ·
δυνάμει δὲ ζωὴν ἔχοντος , οἷον ἐν ἑαυτῷ 0 .
τὸ δυνάμει δὲ διττόν , ἢ καθ ἕξιν ἢ κατ ἐνέργειαν 0 1 ·
κατ ἐνέργειαν μέν , ὡς ὁ ἐγρηγορὼς λέγεται ψυχὴν ἔχειν 0 ·
καθ ἕξιν δ , ὡς ὁ καθεύδων 0 .
ἵν οὖν καὶ οὗτος ὑποπίπτῃ , τὸ δυνάμει προσέθηκε .
πολλὰ δὲ καὶ ἄλλα περὶ πολλῶν ἀπεφήνατο , ἅπερ μακρὸν ἂν εἴη καταριθμεῖσθαι .
τοῖς γὰρ ὅλοις φιλοπονώτατος ἐγένετο καὶ εὑρετικώτατος , ὡς δῆλον ἐκ τῶν προγεγραμμένων συγγραμμάτων , ἃ τὸν ἀριθμὸν ἐγγὺς ἥκει τῶν τετρακοσίων , τὰ ὅσα γε ἀναμφίλεκτα 0 ·
πολλὰ γὰρ καὶ ἄλλα εἰς αὐτὸν ἀναφέρεται συγγράμματ αὐτοῦ καὶ ἀποφθέγματα , ἀγράφου φωνῆς εὐστοχήματα .
γεγόνασι δὲ Ἀριστοτέλεις ὀκτώ ·
πρώτος αὐτὸς οὗτος 0 ·
δεύτερος ὁ πολιτευσάμενος Ἀθήνησιν 0 ·
οὗ καὶ δικανικοὶ φέρονται λόγοι χαρίεντες ·
τρίτος περὶ Ἰλιάδος πεπραγματευμένος 0 ·
τέταρτος Σικελιώτης ῥήτωρ , πρὸς τὸν Ἰσοκράτους Πανηγυρικὸν ἀντιγεγραφώς 0 ·
πέμπτος ὁ ἐπικληθεὶς Μῦθος , Αἰσχίνου τοῦ Σωκρατικοῦ γνώριμος 0 ·
ἕκτος Κυρηναῖος , γεγραφὼς περὶ ποιητικῆς 0 ·
ἕβδομος παιδοτρίβης , οὖ μέμνηται Ἀριστόξενος ἐν τῷ Πλάτωνος βίῳ 0 ·
ὄγδοος , γραμματικὸς ἄσημος , οὗ φέρεται τέχνη περὶ πλεονασμοῦ .
τοῦ δὴ Σταγειρίτου γεγόνασι μὲν πολλοὶ γνώριμοι , διαφέρων δὲ μάλιστα Θεόφραστος , περὶ οὗ λεκτέον .
θεόφραστος Μελάντα Ἐρέσιος κναφέως υἱός , ὥς φησιν Ἀθηνόδωρος ἐν ὀγδόῃ Περιπάτων 0 .
οὗτος πρῶτον μὲν ἤκουσεν Ἀλκίππου τοῦ πολίτου ἐν τῇ πατρίδι , εἶτ ἀκούσας Πλάτωνος μετέστη πρὸς Ἀριστοτέλην ·
κ ἀκείνου εἰς Χαλκίδα ὑποχωρήσαντος αὐτὸς διεδέξατο τὴν σχολὴν Ὀλυμπιάδι τετάρτῃ καὶ δεκάτῃ καὶ ἑκατοστῇ .
φέρεται δ αὐτοῦ καὶ δοῦλος φιλόσοφος ὄνομα Πομπύλος , καθά φησι Μυρωνιανὸς Ἀμαστριανὸς ἐν τῷ πρώτῳ τῶν Ὁμοίων ἱστορικῶν κεφαλαίων .
ὁ δὲ Θεόφραστος γέγονεν ἀνὴρ συνετώτατος καὶ φιλοπονώτατος καί , καθά φησι Παμφίλη ἐν τῷ τριακοστῷ δευτέρῳ τῶν Ὑπομνημάτων , διδάσκαλος Μενάνδρου τοῦ κωμικοῦ 0 ·
ἄλλως τε καὶ εὐεργετικὸς καὶ φιλόλογος 0 .
κάσανδρος γοῦν αὐτὸν ἀπεδέχετο καὶ Πτολεμαῖος ἔπεμψεν ἐπ αὐτόν ·
τοσοῦτον δ ἀποδοχῆς ἠξιοῦτο παρ Ἀθηναίοις , ὥστ Ἀγνωνίδης τολμήσας ἀσεβείας αὐτὸν γράψασθαι , μικροῦ καὶ προσῶφλεν .
ἀπήντων τ εἰς τὴν διατριβὴν αὐτοῦ μαθηταὶ πρὸς δισχιλίους .
οὗτος τά τ ἄλλα καὶ περὶ δικαστηρίου τοιαῦτα διείλεκται ἐν τῇ πρὸς Φανίαν τὸν περιπατητικὸν ἐπιστολῇ ·
οὐ γὰρ ὅτι πανήγυριν , ἀλλ οὐ δὲ συνέδριον ῥᾴδιον , οἷόν τις βούλεται , λαβεῖν 0 1 ·
αἱ δ ἀναγνώσεις ποιοῦσιν ἐπανορθώσεις ·
τὸ δ ἀναβάλλεσθαι πάντα καὶ ἀμελεῖν οὐκέτι φέρουσιν αἱ ἡλικίαι .
ἐν ταύτῃ τῇ ἐπιστολῇ σχολαστικὸν ὠνόμακε .
τοιοῦτος δ ὤν , ὅμως ἀπεδήμησε πρὸς ὀλίγον καὶ οὗτος καὶ πάντες οἱ λοιποὶ φιλόσοφοι , Σοφοκλέους τοῦ Ἀμφικλείδου νόμον εἰσενεγκόντος , μηδένα τῶν φιλοσόφων σχολῆς ἀφηγεῖσθαι , ἂν μὴ τῇ βουλῇ καὶ τῷ δήμῳ δόξῃ ·
εἰ δὲ μή , θάνατον εἶναι τὴν ζημίαν 0 1 .
ἀλλ αὖθις ἐπανῆλθον εἰς νέωτα , Φίλωνος τὸν Σοφοκλέα γραψαμένου παρανόμων .
ὅτε καὶ τὸν νόμον μὲν ἄκυρον ἐποίησαν Ἀθηναῖοι , τὸν δὲ Σοφοκλέα πέντε ταλάντοις ἐζημίωσαν κάθοδόν τε τοῖς φιλοσόφοις ἐψηφίσαντο , ἵνα καὶ Θεόφραστος κατέλθοι καὶ ἐν τοῖς ὁμοίοις εἴη .
τοῦτον Τύρταμον λεγόμενον Θεόφραστον διὰ τὸ τῆς φράσεως θεσπέσιον Ἀριστοτέλης μετωνόμασεν ·
οὗ καὶ τοῦ υἱέος Νικομάχου φησὶν ἐρωτικῶς διατεθῆναι , καίπερ ὄντα διδάσκαλον , Ἀρίστιππος ἐν τετάρτῳ Περὶ παλαιᾶς τρυφῆς .
λέγεται δ ἐπ αὐτοῦ τε καὶ Καλλισθένους τὸ ὅμοιον εἰπεῖν Ἀριστοτέλην , ὅπερ Πλάτωνα , καθὰ προείρηται , φασὶν εἰπεῖν ἐπί τε Ξενοκράτους καὶ αὐτοῦ τούτου ·
φάναι γάρ , τοῦ μὲν Θεοφράστου καθ ὑπερβολὴν ὀξύτητος πᾶν τὸ νοηθὲν ἐξερμηνεύοντος , τοῦ δὲ νωθροῦ τὴν φύσιν ὑπάρχοντος , ὡς τῷ μὲν χαλινοῦ δέοι , τῷ δὲ κέντρου 0 1 .
λέγεται δ αὐτὸν καὶ ἴδιον κῆπον σχεῖν μετὰ τὴν Ἀριστοτέλους τελευτήν , Δημητρίου τοῦ Φαληρέως , ὃς ἦν καὶ γνώριμος αὐτῷ , τοῦτο συμπράξαντος .
φέρεται δ αὐτοῦ ἀποφθέγματα ταυτὶ χρειώδη ·
θᾶττον ἔφη πιστεύειν δεῖν ἵππῳ ἀχαλίνῳ ἢ λόγῳ ἀσυντάκτῳ 0 .
πρὸς δὲ τὸν ἐν τῷ συμποσίῳ σιωπῶντα τὸ ὅλον ἔφη , εἰ μὲν ἀμαθὴς εἶ , φρονίμως ποιεῖς , εἰ δὲ πεπαίδευσαι , ἀφρόνως 0 .
συνεχές τε ἔλεγε πολυτελὲς ἀνάλωμα εἶναι τὸν χρόνον .
ἐτελεύτα δὴ γηραιός , βιοὺς ἔτη πέντε καὶ ὀγδοήκοντα , ἐπειδήπερ ὀλίγον ἀνῆκε τῶν πόνων .
οὐκ ἄρα τοῦτο μάταιον ἔπος μερόπων τινὶ λέχθη , ῥήγνυσθαι σοφίης τόξον ἀνιέμενον ·
δὴ γὰρ καὶ Θεόφραστος ἕως ἐπόνει μὲν ἄπηρος ἦν δέμας , εἶτ ἀνεθεὶς κάτθανε πηρομελής .
φασὶ δ αὐτὸν ἐρωτηθέντα ὑπὸ τῶν μαθητῶν εἴ τι ἐπισκήπτει , εἰπεῖν , ἐπισκήπτειν μὲν ἔχειν οὐδέν , πλὴν ὅτι πολλὰ τῶν ἡδέων ὁ βίος διὰ τὴν δόξαν καταλαζονεύεται .
ἡμεῖς γὰρ ὁπότ ἀρχόμεθα ζῆν , τότ ἀποθνήσκομεν .
οὐδὲν οὖν ἀλυσιτελέστερόν ἐστι φιλοδοξίας .
ἀλλ εὐτυχεῖτε καὶ ἤτοι τὸν λόγον ἄφετε  πολὺς γὰρ ὁ πόνοσ  ἢ καλῶς αὐτοῦ πρόστητε ·
μεγάλη γὰρ ἡ δόξα 0 .
τὸ δὲ κενὸν τοῦ βίου πλέον τοῦ συμφέροντος 0 .
ἀλλ ἐμοὶ μὲν οὐκέτ ἐκποιεῖ βουλεύεσθαι τί πρακτέον , ὑμεῖς δ ἐπισκέψασθε τί ποιητέον .
ταῦτα , φασίν , εἰπὼν ἀπέπνευσε ·
καὶ αὐτόν , ὡς ὁ λόγος , Ἀθηναῖοι πανδημεὶ παρέπεμψαν ποσί , τὸν ἄνδρα τιμήσαντες 0 .
φαβωρῖνος δέ φησι γηράσαντα αὐτὸν ἐν φορείῳ περιφέρεσθαι ·
καὶ τοῦτο λέγειν Ἕρμιππον , παρατιθέμενον ἱστορεῖν Ἀρκεσίλαον τὸν Πιταναῖον ἐν οἷς ἔφασκε πρὸς Λακύδην τὸν Κυρηναῖον 0 .
καταλέλοιπε δὲ βιβλία καὶ αὐτὸς ὅτι μάλιστα πάμπλειστα , ἃ καὶ αὐτὰ ἄξιον ἡγησάμην ὑπογράψαι διὰ τὸ πάσης ἀρετῆς πεπληρῶσθαι .
ἔστι δὲ τάδε ·
ἀναλυτικῶν προτέρων α ′ β ′ γ ′ 0 .
ἀναλυτικῶν ὑστέρων α ′ β ′ γ ′ δ ′ ε ′ ς ′ ζ ′ 0 .
περὶ ἀναλύσεως συλλογισμῶν α ′ 0 .
ἀναλυτικῶν ἐπιτομὴ α ′ 0 .
ἀνηγμένων τόπων α ′ β ′ 0 .
ἀγωνιστικὸν τῆς περὶ τοὺς ἐρωτικοὺς λόγους θεωρίας Περὶ αἰσθήσεων α ′ 0 .
πρὸς Ἀναξαγόραν α ′ 0 .
περὶ τῶν Ἀναξαγόρου α ′ 0 .
περὶ τῶν Ἀναξιμένους α ′ 0 .
περὶ τῶν Ἀρχελάου α ′ 0 .
περὶ ἁλῶν , νίτρου , στυπτηρίας α ′ 0 .
περὶ τῶν λιθουμένων α ′ β ′ 0 .
περὶ τῶν ἀτόμων γραμμῶν α ′ 0 .
ἀκροάσεως α ′ β ′ 0 .
περὶ ἀνέμων α ′ 0 .
ἀρετῶν διαφοραὶ α ′ 0 .
περὶ παιδείας βασιλέως α ′ 0 .
περὶ βίων α ′ β ′ γ ′ 0 .
περὶ γήρως α ′ 0 .
περὶ τῆς Δημοκρίτου ἀστρολογίας α ′ 0 .
τῆς μεταρσιολεσχίας α ′ 0 .
περὶ τῶν εἰδώλων α ′ .
περὶ χυμῶν , χροῶν , σαρκῶν α ′ 0 .
περὶ τοῦ διακόσμου α ′ 0 .
περὶ τῶν ἀνθρώπων α ′ 0 .
τῶν Διογένους συναγωγὴ α ′ 0 .
διορισμῶν α ′ β ′ γ ′ 0 .
Άλλο περὶ ἔρωτος α ′ 0 .
περὶ εὐδαιμονίας α ′ 0 .
περὶ εἰδῶν α ′ β ′ 0 .
περὶ ἐπιλήψεως α ′ 0 .
περὶ ἐνθουσιασμοῦ α ′ .
περὶ Ἐμπεδοκλέους α ′ 0 .
ἐπιχειρημάτων α ′ β ′ γ ′ δ ′ ε ′ ς ′ ζ ′ η ′ θ ′ ι ′ ια ′ ιβ ′ ιγ ′ ιδ ′ ιε ′ ις ′ ιζ ′ ιη ′ 0 .
ἐνστάσεων α ′ β ′ γ ′ 0 .
ἐπιτομὴ τῆς Πλάτωνος Πολιτείας α ′ β ′ 0 .
περὶ ἑτεροφωνίας ζῴων τῶν ὁμογενῶν α ′ 0 .
περὶ τῶν ἀθρόων φαινομένων α ′ 0 .
περὶ δακέτων καὶ βλητικῶν α ′ 0 .
περὶ τῶν ζῴων ὅσα λέγεται φθονεῖν α ′ 0 .
περὶ τῶν ἐν ξηρῷ διαμενόντων α ′ 0 .
περὶ τῶν τὰς χρόας μεταβαλλόντων α ′ 0 .
περὶ τῶν φωλευόντων α ′ .
περὶ ζῴων α ′ β ′ γ ′ δ ′ ε ′ ς ′ ζ ′ 0 .
περὶ ἡδονῆς ὡς Ἀριστοτέλης α ′ 0 .
περὶ ἡδονῆς ἄλλο α ′ 0 .
θέσεις κδ ′ .
περὶ θερμοῦ καὶ ψυχροῦ α ′ 0 .
περὶ ἰλίγγων καὶ σκοτωσεων α ′ 0 .
περὶ ἱδρώτων α ′ 0 .
περὶ καταφάσεως καὶ ἀποφάσεως α ′ 0 .
καλλισθένης ἢ περὶ πένθους α ′ 0 .
περὶ κόπων α 0 .
περὶ κινήσεως α ′ β ′ γ ′ 0 .
περὶ λίθων α ′ 0 .
περὶ λοιμῶν α ′ 0 .
περὶ λιποψυχίας α ′ 0 .
μεγαρικὸς α ′ 0 .
περὶ μελαγχολίας α ′ 0 .
περὶ μετάλλων α ′ β ′ 0 .
περὶ μέλιτος α ′ 0 .
περὶ τῶν Μητροδώρου συναγωγῆς α ′ 0 .
μεταρσιολογικῶν α ′ β ′ 0 .
περὶ μέθης α ′ 0 .
νόμων κατὰ στοιχεῖον κδ ′ .
νόμων ἐπιτομῆς α ′ β ′ γ ′ δ ′ ε ′ ς ′ ζ ′ η ′ θ ′ ι ′ 0 .
πρὸς τοὺς ὁρισμοὺς α ′ 0 .
περὶ ὀδμῶν α ′ 0 .
περὶ οἴνου καὶ ἐλαίου .
πρώτων προτάσεων α ′ β ′ γ ′ δ ′ ε ′ ς ′ ζ ′ η ′ θ ′ ι ′ ια ′ ιβ ′ ιγ ′ ιδ ′ ιε ′ ις ′ ιζ ′ ιη ′ 0 .
νομοθετῶν α ′ β ′ γ ′ 0 .
πολιτικῶν α ′ β ′ γ ′ δ ′ ε ′ ς ′ 0 .